
(Erityinen lainsäätämisjärjestys – kuuleminen)
Euroopan parlamentti, joka
–	ottaa huomioon komission ehdotuksen neuvostolle (COM(2025)0685),
–	ottaa huomioon Euroopan unionin toiminnasta tehdyn sopimuksen 113 artiklan, jonka mukaisesti neuvosto on kuullut parlamenttia (C10‑0298/2025),
–	ottaa huomioon työjärjestyksen 84 artiklan,
–	ottaa huomioon talousarvion valvontavaliokunnan lausunnon,
–	ottaa huomioon talous- ja raha-asioiden valiokunnan mietinnön (A10-0159/2026),
1.	hyväksyy komission ehdotuksen sellaisena kuin se on tarkistettuna;
2.	pyytää komissiota muuttamaan ehdotustaan vastaavasti Euroopan unionin toiminnasta tehdyn sopimuksen 293 artiklan 2 kohdan mukaisesti;
3.	pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;
4.	pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;
5.	kehottaa puhemiestä välittämään parlamentin kannan neuvostolle ja komissiolle sekä kansallisille parlamenteille.

Tarkistus 1
Ehdotus asetukseksi
Johdanto-osan 2 kappale
	

	Komission teksti
	Tarkistus

	(2)	Asetuksen (EU) 2017/1939 24 artiklan 1 kohdan mukaan unionin toimielinten, elinten ja laitosten sekä jäsenvaltioiden sovellettavan kansallisen lainsäädännön mukaisesti toimivaltaisten viranomaisten on ilmoitettava ilman aiheetonta viivytystä EPPOlle kaikesta rikollisesta toiminnasta, jonka osalta se voisi käyttää toimivaltaansa kyseisen asetuksen 22 artiklan ja 25 artiklan 2 ja 3 kohdan mukaisesti. Tämä kattaa myös rajatylittävät arvonlisäveropetokset. Rajatylittävät arvonlisäveropetokset koskevat jo määritelmällisesti useita jäsenvaltioita, eikä tiedonkulku yksittäisiltä jäsenvaltioilta EPPOlle sovellu arvonlisäveropetosten torjuntaan EU:n tasolla. Jotta EPPO saisi tietoa arvonlisäveropetosten riskeistä EU:n tasolla ja jotta se voisi hoitaa lakisääteisen tehtävänsä, on tarpeen vahvistaa yksityiskohtaisemmat säännöt, joiden mukaisesti jäsenvaltioiden olisi ilmoitettava asetuksen (EU) N:o 904/2010 33 artiklassa tarkoitetussa Eurofisc-verkostossa EPPOlle kaikista arvonlisäveropetosepäilyistä ja toimitettava sille mahdolliset niihin liittyvät täsmälliset tiedot. Lisäksi EPPO voi asetuksen (EU) 2017/1939 24 artiklan 9 kohdan nojalla pyytää erityistapauksissa unionin toimielimiltä, elimiltä ja laitoksilta sekä jäsenvaltioiden viranomaisilta lisätietoja. Sen vuoksi on aiheellista vahvistaa säännöt, joiden mukaisesti jäsenvaltioiden olisi EPPOn pyynnöstä toimitettava Eurofiscin puitteissa EPPOlle tietoja rajatylittävistä arvonlisäveropetoksista.
	(2)	Asetuksen (EU) 2017/1939 24 artiklan 1 kohdan mukaan unionin toimielinten, elinten ja laitosten sekä jäsenvaltioiden sovellettavan kansallisen lainsäädännön mukaisesti toimivaltaisten viranomaisten on ilmoitettava ilman aiheetonta viivytystä EPPOlle kaikesta rikollisesta toiminnasta, jonka osalta se voisi käyttää toimivaltaansa kyseisen asetuksen 22 artiklan ja 25 artiklan 2 ja 3 kohdan mukaisesti kohtuullisessa ajassa, jotta tällaisen rikollisen toiminnan analysointi ja tutkiminen on mahdollista. Tämä kattaa myös rajatylittävät arvonlisäveropetokset. Rajatylittävät arvonlisäveropetokset koskevat jo määritelmällisesti useita jäsenvaltioita, eikä tiedonkulku yksittäisiltä jäsenvaltioilta EPPOlle sovellu arvonlisäveropetosten torjuntaan EU:n tasolla. Jotta EPPO saisi tietoa arvonlisäveropetosten riskeistä EU:n tasolla ja jotta se voisi hoitaa lakisääteisen tehtävänsä, on tarpeen vahvistaa yksityiskohtaisemmat säännöt, joiden mukaisesti jäsenvaltioiden olisi ilmoitettava asetuksen (EU) N:o 904/2010 33 artiklassa tarkoitetussa Eurofisc-verkostossa EPPOlle Eurofisc-käsittelyn tuloksista ja arvioinnit epäillyistä rajatylittävistä petostapauksista ja kaikista epäilyistä ja toimitettava sille mahdolliset niihin liittyvät täsmälliset tiedot, joita EPPO tarvitsee arvioidakseen, onko sen turvauduttava toimivaltansa käyttöön. Lisäksi EPPO voi asetuksen (EU) 2017/1939 24 artiklan 9 kohdan nojalla pyytää erityistapauksissa unionin toimielimiltä, elimiltä ja laitoksilta sekä jäsenvaltioiden viranomaisilta lisätietoja. Sen vuoksi on aiheellista vahvistaa säännöt, joiden mukaisesti jäsenvaltioiden olisi EPPOn pyynnöstä toimitettava Eurofiscin puitteissa EPPOlle tietoja rajatylittävistä arvonlisäveropetoksista.


Tarkistus 2
Ehdotus asetukseksi
Johdanto-osan 4 kappale
	

	Komission teksti
	Tarkistus

	(4)	Niiden jäsenvaltioiden, jotka eivät osallistu EPPOon, on Euroopan unionista tehdyn sopimuksen 4 artiklan 3 kohdassa vahvistetun vilpittömän yhteistyön periaatteen mukaisesti tuettava EPPOn toimintaa ja pidättäydyttävä toimista, jotka voisivat vaarantaa sen tavoitteiden saavuttamisen. Eurofisc koostuu sekä EPPOon osallistuvista jäsenvaltioista että jäsenvaltioista, jotka eivät osallistu EPPOon. Sen vuoksi on tärkeää, että EPPOn pääsyllä Eurofiscin käsittelemiin tietoihin on selkeä oikeusperusta.
	(4)	Niiden jäsenvaltioiden, jotka eivät osallistu EPPOon, on Euroopan unionista tehdyn sopimuksen 4 artiklan 3 kohdassa vahvistetun vilpittömän yhteistyön periaatteen mukaisesti tuettava EPPOn toimintaa ja pidättäydyttävä toimista, jotka voisivat vaarantaa sen tavoitteiden saavuttamisen. Eurofisc koostuu sekä EPPOon osallistuvista jäsenvaltioista että jäsenvaltioista, jotka eivät osallistu EPPOon. Sen vuoksi on tärkeää, että EPPOn pääsyllä Eurofiscin käsittelemiin tietoihin on selkeä oikeusperusta rikosoikeudellisessa lainvalvontatarkoituksessa, jotta se voi toteuttaa neuvoston asetuksen (EU) 2017/1939 4 artiklassa määritettyä toimivaltaansa, eli tutkia unionin taloudellisia etuja vahingoittavia rikoksia ja nostaa niitä koskevia syytteitä.



Tarkistus 3
Ehdotus asetukseksi
Johdanto-osan 4 a kappale (uusi)
	

	Komission teksti
	Tarkistus

	
	(4 a)	Euroopan tilintarkastustuomioistuin on todennut toistuvasti – viimeksi tuontiin liittyvistä arvonlisäveropetoksista antamassaan erityiskertomuksessa 8/2025 – että puutteet arvonlisäveroon liittyvien tietojärjestelmien saavutettavuudessa ja yhteentoimivuudessa jäsenvaltioissa ja unionin elimissä ovat merkittävä este rajatylittävien arvonlisäveropetosten tehokkaalle tutkinnalle. Lisäksi kyseisessä kertomuksessa todettiin, että jäsenvaltioiden tuontiin liittyviin arvonlisäveropetoksiin soveltamien hallinnollisten seuraamuksien tasoissa esiintyy merkittäviä eroja, mikä luo toimijoille edellytyksiä hyödyntää sitä lainkäyttöaluetta, jolla seuraamukset ovat lievimmät. EPPOn ja OLAFin pääsy arvonlisäverotietoihin tämän asetuksen nojalla parantaa havaitsemista ja syytetoimia koskevia valmiuksia, mutta se ei ehkäise tai korjaa seuraamusten eroja. Tässä yhteydessä ja noudattaen komission sitoumusta tarkistaa petostentorjuntajärjestelmää osana vuoden 2027 jälkeiseen monivuotiseen rahoituskehykseen sisältyviä toimenpiteitä voidaan harkita mahdollisuutta toteuttaa lisätoimia, joilla kyseisiin eroihin puututaan, muun muassa asianmukaiseen oikeusperustaan perustuvaa lainsäädäntöehdotusta, jolla pyritään saavuttamaan vakavimpiin arvonlisävero- ja tullirikkomuksiin sovellettavien hallinnollisten seuraamusten yhdenmukaistamisen tai keskinäisen johdonmukaisuuden vähimmäistaso ottaen huomioon tarve suojata tehokkaasti unionin taloudellisia etuja. Tällaisiin ehdotuksiin olisi liitettävä kattava vaikutustenarviointi, ja ehdotuksissa olisi osoitettava, että SEU-sopimuksen 5 artiklassa vahvistettuja toissijaisuus- ja suhteellisuusperiaatteita noudatetaan.


Tarkistus 4
Ehdotus asetukseksi
Johdanto-osan 4 b kappale (uusi)
	

	Komission teksti
	Tarkistus

	
	(4 b)	Heinäkuussa 2025 annetussa komission valkoisessa kirjassa EU:n petostentorjuntajärjestelmän tarkistamisesta todettiin, että Eurofiscin, EPPOn, OLAFin, Europolin ja Eurojustin tietovirtojen hajanaisuus on systeeminen, rakenteellinen heikkous, joka horjuttaa rajatylittäviin arvonlisäveropetoksiin kohdistuvien unionin toimien vaikuttavuutta. Tällä asetuksella pannaan lainsäädännöllisesti täytäntöön tarkistetun petostentorjuntajärjestelmän tietojen yhteiskäyttöä koskeva pilari, ja sitä on tarkasteltava yhdessä kyseisessä valkoisessa kirjassa ilmoitettujen lisätoimenpiteiden kanssa, mukaan lukien Eurofiscin operatiivisten valmiuksien vahvistaminen, muiden kuin unionissa verotettavien henkilöiden IOSS-järjestelmän ja muiden tuonnin arvonlisäverojärjestelmien mukaisesti nimettyjen veroedustajien ehtojen ja vastuusääntöjen yhdenmukaistaminen ja CESOP-järjestelmän datanhallintakehyksen laajentaminen siten, että varmistetaan yhdenmukaisuus tällä asetuksella vahvistetun tullitietoihin pääsyn kanssa.


Tarkistus 5
Ehdotus asetukseksi
Johdanto-osan 4 c kappale (uusi)
	

	Komission teksti
	Tarkistus

	
	(4 c)	Tulliviranomaisten tallentamat tiedot tuontimenettelyistä, joihin liittyy arvonlisäverovelvoitetta koskeva lykkäys tai mahdollinen arvonlisäveroverovapautus, ovat luonteeltaan arvonlisäveroon liittyviä tietoja sovellettaessa SEUT-sopimuksen 113 artiklaa. Asetuksen (EU) N:o 904/2010 17 artiklan 1 kohdan f alakohdan soveltamisalan laajentaminen kattamaan kaikki tuontimenettelyt, joihin liittyy arvonlisäveroa koskevia vapautuksia tai lykkäyksiä, myös direktiivillä 2006/112/EY perustetun tuontia koskeva arvonlisäveron erityisjärjestelmän puitteissa, ja ilmoitetun tullausarvon ja alkuperämaan lisääminen pakollisiksi tietoelementeiksi on tarpeen, jotta toimivaltaiset viranomaiset, EPPO ja OLAF mukaan luettuina, voivat verrata tuonti-ilmoituksia arvonlisäveroilmoituksiin ja havaita petoksiin viittaavat eroavuudet. Tällainen laajentaminen ei saisi rajoittaa kyseisiä tuontimenettelyjä koskevien aineellisten tullisääntöjen soveltamista, vaan niihin sovelletaan edelleen asetusta (EU) N:o 952/2013.



Tarkistus 6
Ehdotus asetukseksi
Johdanto-osan 4 d kappale (uusi)
	

	Komission teksti
	Tarkistus

	
	(4 d)	Sen varmistamiseksi, että tällä asetuksella luodut täytäntöönpanovalmiudet ulotetaan tosiasiallisesti kaikkiin jäsenvaltioihin, ja jotta vältetään jatkuva epäsymmetria sisämarkkinoilla ja unionin petostentorjuntaympäristössä sekä osana komission sitoumusta tarkistaa petostentorjuntajärjestelmää, EPPOn toimintaan osallistumattomilta jäsenvaltioilta olisi edellytettävä sellaisen toimivaltaisen kansallisen viranomaisen nimeämistä, joka on vastuussa vastaavien toimintojen suorittamisesta Eurofiscin ja OLAFin kanssa tehtävää arvonlisäveropetoksia koskevaa yhteistyötä varten.  Kyseisten jäsenvaltioiden olisi ilmoitettava komissiolle nimetty viranomainen kuuden kuukauden kuluessa tämän asetuksen voimaantulosta ja raportoitava komissiolle vuosittain saatujen tietojen käytöstä, mukaan lukien aloitettujen tutkimusten lukumäärä ja niiden tulokset.



Tarkistus 7
Ehdotus asetukseksi
Johdanto-osan 5 kappale
	

	Komission teksti
	Tarkistus

	(5)	Euroopan tilintarkastustuomioistuin on suosittanut, että komissio ja jäsenvaltiot poistavat oikeudellisia esteitä, jotka haittaavat hallinto-, oikeus- ja lainvalvontaviranomaisten välistä tietojenvaihtoa kansallisella ja EU:n tasolla, ja etenkin että OLAFille olisi myönnettävä pääsy arvonlisäverotietojen vaihtojärjestelmän (VIES) ja Eurofiscin tietoihin6. Tältä osin on tärkeää, että keskitetyllä pääsyllä EU:n tietojärjestelmiin on selkeä oikeusperusta.
	(5)	Euroopan tilintarkastustuomioistuin on suosittanut, että komissio ja jäsenvaltiot poistavat oikeudellisia esteitä, jotka haittaavat hallinto-, oikeus- ja lainvalvontaviranomaisten välistä tietojenvaihtoa kansallisella ja EU:n tasolla, ja etenkin että OLAFille olisi myönnettävä pääsy arvonlisäverotietojen vaihtojärjestelmän (VIES) ja Eurofiscin tietoihin6. Tältä osin on tärkeää, että keskitetyllä pääsyllä EU:n tietojärjestelmiin on selkeä oikeusperusta, joka on tarpeellisuus- ja suhteellisuusperiaatteiden mukainen, jotta OLAF voi suorittaa menestyksekkäästi asetuksen (EU, Euratom) N:o 883/2013 4 artiklassa säädetyn toimeksiantonsa.

	__________________
	__________________

	6 Euroopan tilintarkastustuomioistuimen erityiskertomus nro 24/2015, ”EU:n sisäisten arvonlisäveropetosten torjuminen: lisätoimia tarvitaan” (https://www.eca.europa.eu/fi/publications/SR15_24).
	6 Euroopan tilintarkastustuomioistuimen erityiskertomus nro 24/2015, ”EU:n sisäisten arvonlisäveropetosten torjuminen: lisätoimia tarvitaan” (https://www.eca.europa.eu/fi/publications/SR15_24).



Tarkistus 8
Ehdotus asetukseksi
Johdanto-osan 5 a kappale (uusi)
	

	Komission teksti
	Tarkistus

	
	(5 a)	Unionin elinten välisen tehokkaan yhteistyön pysyviä esteitä ovat muun muassa tietojärjestelmien yhteensopimattomuus, viestintäkanavien hajanaisuus ja asianhallintajärjestelmien rajallinen yhteentoimivuus. Nämä aiheuttavat tehottomuutta, viivästyksiä ja hallinnollisten rasitteiden lisääntymistä. Siksi onkin tarpeen parantaa tietojärjestelmien yhteentoimivuutta ja kehittää sellaista yhteistä digitaalista infrastruktuuria, joka takaa saumattoman ja suojatun tietojenvaihdon.



Tarkistus 9
Ehdotus asetukseksi
Johdanto-osan 8 a kappale (uusi)
	

	Komission teksti
	Tarkistus

	
	(8 a)	Vaikka asetuksen (EU) N:o 904/2010 13 artiklassa jo edellytetään, että jäsenvaltioiden toimivaltaiset arvonlisäveroviranomaiset vaihtavat oma-aloitteisesti tietoja, joista todennäköisesti on hyötyä arvonlisäveropetosten torjunnassa, kyseinen velvoite koskee arvonlisäveroviranomaisia eikä se ulotu jäsenvaltioiden toimivaltaisiin tulliviranomaisiin, jotka eivät ole kyseisessä asetuksessa tarkoitettuja arvonlisäveroalan toimivaltaisia viranomaisia. Asetuksen (EU) N:o 904/2010 13 artiklan mukaisessa nykymekanismissa tai Eurofisc-verkostossa ei myöskään määrätä tullitiedoista peräisin olevien petoksia koskevien tiedustelutietojen suorasta oma-aloitteisesta toimittamisesta EPPOlle ja OLAFille. Tuontimenettelyihin liittyville arvonlisäveropetoksille on ominaista se, että tulliviranomaisille tuontipaikassa ilmoitetut tiedot ja määräjäsenvaltiossa myöhemmin annetut arvonlisäveroilmoitukset eroavat systemaattisesti toisistaan. Riskinhallinta-analyysinsa ansiosta tulliviranomaiset ovat usein niitä, jotka havaitsevat tällaiset poikkeamat ensimmäisenä. Jotta voidaan täyttää kyseinen aukko ja varmistaa, että tulliviranomaisten ketjun alkupäässä saamat tullitiedustelutiedot siirretään viipymättä rajatylittävien arvonlisäveropetosten tutkinnasta ja niistä syytteeseenpanosta vastaaville elimille, ja ottaen huomioon, että asetuksen (EU) N:o 904/2010 49 a ja 49 b artiklassa säädettyjen pääsyoikeuksien tehokas käyttö edellyttää, että mahdollisista petostapauksista ilmoitetaan EPPOlle ja OLAFille, toimivaltaisia tulliviranomaisia on vaadittava siirtämään kyseisiä tietoja oma-aloitteisesti. Tällaisen toimittamisen Eurofiscille, EPPOlle ja OLAFille olisi tapahduttava aina, kun 17 artiklan 1 kohdan f alakohdassa tarkoitetuissa tiedoissa esiintyy arvonlisäveropetokseen viittaavia rakenteita. Kyseinen toimenpide on ratkaisevan tärkeä unionin taloudellisten etujen tehokkaan suojaamisen kannalta, ja se on sopusoinnussa sen kanssa, että komissio on sitoutunut tarkistamaan yleistä petostentorjuntajärjestelmää vuoden 2027 jälkeistä monivuotista rahoituskehystä koskevan paketin olennaisena osana. Euroopan parlamentti on viime vuosina unionin taloudellisten etujen suojaamisesta antamissaan päätöslauselmissa toistuvasti kehottanut vahvistamaan tulli- ja arvonlisäveroviranomaisten välistä koordinointia kansallisella tasolla. Tällainen oma-aloitteisen tietojen toimittamisen mekanismi toimii yksinomaan asetuksen (EU) N:o 904/2010 arvonlisäveroalan hallinnollisen yhteistyön puitteissa, eikä se vaikuta asetuksen (EU) N:o 952/2013 nojalla perustettuihin aineellisiin tullimenettelyihin ja niihin liittyviin datanhallintasääntöihin.


Tarkistus 10
Ehdotus asetukseksi
Johdanto-osan 8 b kappale (uusi)
	

	Komission teksti
	Tarkistus

	
	(8 b)	Tässä asetuksessa säädetyn oma-aloitteisen toimittamisen mekanismin tehokkuus riippuu jäsenvaltioiden toimivaltaisten tulliviranomaisten ja toimivaltaisten arvonlisäveroviranomaisten välisestä asianmukaisesta koordinoinnista kansallisella tasolla. Nämä elimet ovat monissa jäsenvaltioissa omia hallinnollisia yksiköitään, joilla on erilliset valvontaketjut ja tietojärjestelmät. Jäsenvaltioiden olisi sen vuoksi varmistettava, että niiden toimivaltaiset tulli- ja arvonlisäveroviranomaiset ottavat käyttöön säännöllisiä koordinointimekanismeja, myös Eurofisc-kehyksen kautta, jotta helpotetaan arvonlisäveropetoksiin viittaavien eroavuuksien havaitsemista ja asiaankuuluvien tullitietojen oikea-aikaista toimittamista Eurofiscille, EPPOlle ja OLAFille. Tällainen koordinointi on menettelyllinen ja organisatorinen toimenpide, eikä siitä aiheudu kansallisille viranomaisille tietotekniikkaan liittyviä lisävelvoitteita.


Tarkistus 11
Ehdotus asetukseksi
Johdanto-osan 9 kappale
	

	Komission teksti
	Tarkistus

	(9)	Henkilötietoihin pääsyn suojaamiseksi ainoastaan Euroopan syyttäjien, valtuutettujen Euroopan syyttäjien sekä EPPOn ja OLAFin ennakolta valtuuttamien EPPOn ja OLAFin valikoitujen työntekijöiden olisi voitava päästä arvonlisäverotietoihin tehtäviensä suorittamiseksi Eurofisc-yhteysvirkamiesten valvonnassa. Jotta varmistetaan tällaisen tietoihin pääsyn yhdenmukaiset edellytykset, komissiolle olisi siirrettävä täytäntöönpanovalta teknisten yksityiskohtien ja käytännön järjestelyjen, mukaan lukien pääsynvalvontamekanismin sekä käyttäjien profiilien ja tunnistamisen, osalta. Tätä valtaa olisi käytettävä Euroopan parlamentin ja neuvoston asetuksen (EU) N:o 182/20119 mukaisesti.
	(9)	Henkilötietoihin pääsyn suojaamiseksi ainoastaan Euroopan syyttäjien, valtuutettujen Euroopan syyttäjien sekä EPPOn ja OLAFin ennakolta valtuuttamien EPPOn ja OLAFin valikoitujen työntekijöiden olisi voitava päästä arvonlisäverotietoihin tehtäviensä suorittamiseksi Eurofisc-yhteysvirkamiesten valvonnassa. Jotta varmistetaan tällaisen tietoihin pääsyn yhdenmukaiset edellytykset, komissiolle olisi siirrettävä täytäntöönpanovalta teknisten yksityiskohtien ja käytännön järjestelyjen, mukaan lukien pääsynvalvontamekanismin sekä käyttäjien profiilien ja tunnistamisen, osalta, sekä varmistettava, että järjestelmän tietoturvataso on korkea ja se tehostaa operatiivista toimintaa automaattisilla prosesseilla ilman tarpeettomia hallinnollisia viivästyksiä. Tätä valtaa olisi käytettävä Euroopan parlamentin ja neuvoston asetuksen (EU) N:o 182/20119 mukaisesti. Kyseistä toimenpidettä olisi pidettävä välittömänä toimena, kun taas petostentorjuntajärjestelmän tuleva uudelleentarkastelu tarjoaa mahdollisuuden lisätä johdonmukaisuutta ja yhtenäisyyttä.

	__________________
	__________________

	9 Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13, ELI: http://data.europa.eu/eli/reg/2011/182/oj
	9 Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13, ELI: http://data.europa.eu/eli/reg/2011/182/oj



Tarkistus 12
Ehdotus asetukseksi
Johdanto-osan 10 kappale
	

	Komission teksti
	Tarkistus

	(10)	Tässä asetuksessa kunnioitetaan perusoikeuksia ja otetaan huomioon Euroopan unionin perusoikeuskirjassa tunnustetut periaatteet, erityisesti oikeus henkilötietojen suojaan.
	(Tarkistus ei vaikuta suomenkieliseen versioon.)



Tarkistus 13
Ehdotus asetukseksi
Johdanto-osan 10 a kappale (uusi)
	

	Komission teksti
	Tarkistus

	
	(10 a)	EPPOn ja OLAFin pääsyn VIES-järjestelmään, Surveillance-järjestelmään ja CESOP-järjestelmään sekä muihin järjestelmiin ja tietokantoihin olisi koskettava seuraavia pääasiallisia tietoluokkia: tiedot arvonlisäverotunnisteista ja arvonlisäveron alaisista yhteisöliiketoimista, asiaankuuluvat tiedot arvonlisäverosta vapautetusta tuonnista, siltä osin kuin on kyse tuontia koskevasta arvonlisäveron erityisjärjestelmästä (IOSS) ja tullimenettelyjen 42 ja 63 piiriin kuuluvasta tuonnista, sekä kootut maksutiedot. Tällainen pääsy olisi myönnettävä EPPOlle ja OLAFille ainoastaan niiden asetuksen (EU) 2017/1939 4 artiklan ja asetuksen (EU, Euratom) N:o 883/2013 1 artiklan 1 kohdan mukaisten tehtävien hoitamista varten. Komissiolle olisi siirrettävä valta hyväksyä täytäntöönpanosäädöksiä, joissa täsmennetään tarkat tietoluokat, joihin EPPOlla ja OLAFilla on pääsy kyseisten artiklojen mukaisten tehtäviensä hoitamiseksi. Ehdotukset kyseisiksi täytäntöönpanosäädöksiksi olisi toimitettava tiedoksi Euroopan parlamentille, jotta se voi käyttää oikeuksiaan.



Tarkistus 14
Ehdotus asetukseksi
Johdanto-osan 11 kappale
	

	Komission teksti
	Tarkistus

	(11)	Koska arvonlisäverotietojen vaihtoa unionin tasolla helpottavia järjestelmiä, infrastruktuuria ja teknisiä välineitä on mukautettava EPPOn ja OLAFin suojatun tietoihin pääsyn mahdollistamiseksi, asiaa koskevien säännösten soveltamista on tarpeen lykätä, jotta jäsenvaltiot, komissio, EPPO ja OLAF voivat tehdä tarvittavat mukautukset. Tässä yhteydessä olisi otettava huomioon VIES-keskusjärjestelmän käyttöönottopäivämäärä ja vanhan VIES-järjestelmän käytöstäpoistopäivämäärä. EPPOn ja OLAFin on määrä vastata kustannuksista, jotka aiheutuvat suojatun arvonlisäverotietoihin pääsyn edellyttämän infrastruktuurin ja teknisten välineiden perustamisesta ja ylläpitämisestä.
	(11)	Koska arvonlisäverotietojen vaihtoa unionin tasolla helpottavia järjestelmiä, infrastruktuuria ja teknisiä välineitä on mukautettava EPPOn ja OLAFin suojatun tietoihin pääsyn mahdollistamiseksi, asiaa koskevien säännösten soveltamista on tarpeen lykätä, jotta jäsenvaltiot, komissio, EPPO ja OLAF voivat tehdä tarvittavat mukautukset. Tässä yhteydessä olisi otettava huomioon VIES-keskusjärjestelmän käyttöönottopäivämäärä ja vanhan VIES-järjestelmän käytöstäpoistopäivämäärä. Jotta voidaan varmistaa tämän asetuksen tehokas täytäntöönpano, EPPOlla ja OLAFilla olisi oltava talousarviovaikutusten välttämisen periaatteen mukaisesti käytössään riittävät ja vakaat taloudelliset ja henkilöresurssit, mukaan lukien erityisasiantuntemus talousrikostutkinnassa, sähköisen aineiston tutkinnassa ja data-analyysissa sekä tarvittaessa myös erillinen yhdyskäytävä tai rajapinta, jotta voidaan varmistaa tietojen minimoinnin periaatteen noudattaminen. Unionin rahoituksella olisi lisäksi tuettava sellaisia yhteentoimivia tietojärjestelmiä ja suojattuja viestintävälineitä, jotka mahdollistavat tehokkaan yhteistyön. Väärinkäytösten välttämiseksi käytössä olisi oltavat organisatorisia toimenpiteitä, sisäisiä lupamenettelyjä, valvontamekanismeja ja suojatoimia.



Tarkistus 15
Ehdotus asetukseksi
Johdanto-osan 12 kappale
	

	Komission teksti
	Tarkistus

	(12)	Euroopan tietosuojavaltuutettua on kuultu asetuksen (EU) 2018/1725 42 artiklan 1 kohdan mukaisesti, ja hän on antanut lausunnon […].
	(12)	Euroopan tietosuojavaltuutettua on kuultu asetuksen (EU) 2018/1725 42 artiklan 1 kohdan mukaisesti, ja hän on antanut lausunnon 7 päivänä tammikuuta 2026.



Tarkistus 16
Ehdotus asetukseksi
1 artikla – 1 kohta – -1 alakohta (uusi)
Asetus (EU) N:o 904/2010
2 a artikla (uusi)
	

	Komission teksti
	Tarkistus

	
	-1)	lisätään artikla seuraavasti:

	
	”2 a artikla

	
	Seuraamusten vähimmäistason yhdenmukaistamista koskeva jatkoehdotus

	
	Komissio antaa viimeistään ... päivänä ...kuuta ... [18 kuukautta tämän muutosasetuksen voimaantulosta] ja vuoden 2027 jälkeiseen monivuotista rahoituskehystä koskevaan pakettiin sisältyvinä täydentävinä toimenpiteinä ja unionin taloudellisten etujen suojaamisen parantamiseksi toteutettavan petostentorjuntajärjestelmän tarkistamisen tavoitteiden mukaisesti Euroopan parlamentille ja neuvostolle lainsäädäntöehdotuksen arvonlisäveron ja siihen liittyvien tullien alaa koskeviin vakavimpiin rikkomuksiin sovellettavien hallinnollisten seuraamusten vähimmäistason yhdenmukaistamisesta erityisesti kun on kyse yhteisön sisäisistä missing trader -petoksista ja tullimenettelyn 42 mukaisten yksinkertaistettujen tuontimenettelyjen ja tuontia koskeva arvonlisäveron erityisjärjestelmän väärinkäytöstä. Ehdotus ei vaikuta asetuksen (EU) N:o 952/2013 nojalla perustettuihin aineellisiin tullimenettelyihin ja niihin liittyviin datanhallintasääntöihin.”


Tarkistus 17
Ehdotus asetukseksi
1 artikla – 1 kohta – -1 a alakohta (uusi)
Asetus (EU) N:o 904/2010
13 a artikla (uusi)
	

	Komission teksti
	Tarkistus

	
	-1 a)	lisätään artikla seuraavasti:

	
	”13 a artikla

	
	Arvonlisäveropetoksiin viittaavien tullitietojen oma-aloitteinen toimittaminen

	
	1.	Jäsenvaltioiden toimivaltaisten viranomaisten on ilmoitettava oma-aloitteisesti 36 artiklan 1 kohdassa tarkoitetuille Eurofiscin työalakoordinaattoreille ja, niiden toimivaltuuksien puitteissa, EPPOlle ja OLAFille kaikki 17 artiklan 1 kohdan f alakohdan nojalla tallennetut tiedot, joissa esiintyy arvonlisäveropetokseen viittaavia rakenteita, erityisesti

	
	a)	systemaattiset eroavuudet tuonti-ilmoituksessa ilmoitetun määräjäsenvaltion ja sen jäsenvaltion välillä, jossa arvonlisävero myöhemmin ilmoitettiin tai maksettiin;

	
	b)	systemaattiset eroavuudet IOSS-järjestelmän mukaisessa tuonti-ilmoituksessa yksilöidyn vastaanottajan ja sen verovelvollisen välillä, joka ilmoitti vastaavan arvonlisäveron määräjäsenvaltiossa;

	
	c)	ilmoitetut tullausarvot, jotka poikkeavat merkittävästi markkina-arvosta, jos tämä poikkeus vastaa aliarvottamista arvonlisäverotuksessa; sekä

	
	d)	mitkä tahansa muut indikaattorit, jotka määritetään komission täytäntöönpanosäädöksessä tulliperusteisen arvonlisäveropetoksen riski-indikaattoreiksi.

	
	2.	Edellä 1 kohdassa tarkoitettu ilmoitus on tehtävä viipymättä, ja sen on sisällettävä ainakin 17 artiklan 1 kohdan f alakohdassa luetellut tietoelementit asianomaisen tuonnin tai tuontitapahtumien sarjan osalta.

	
	3.	Jäsenvaltioiden on varmistettava, että niiden toimivaltaiset tulliviranomaiset ja toimivaltaiset arvonlisäveroviranomaiset koordinoivat 1 kohdassa tarkoitettujen eroavuuksien havaitsemista, myös Eurofisc-kehyksen kautta.

	
	4.	Komissio vahvistaa täytäntöönpanosäädöksillä tässä artiklassa tarkoitetun tietojen välittämisen tekniset muodot ja menettelyt. Nämä täytäntöönpanosäädökset hyväksytään 58 artiklan 2 kohdassa tarkoitettua tarkastelumenettelyä noudattaen.

	
	5.	Jäsenvaltioissa, jotka eivät osallistu EPPOon neuvoston asetuksen (EU) 2017/1939 nojalla, 1 kohdassa tarkoitetut tiedonannot osoitetaan Eurofiscin työalakoordinaattoreille ja OLAFille sen toimivaltuuksien puitteissa, ei EPPOlle.”


Tarkistus 18
Ehdotus asetukseksi
1 artikla – 1 kohta – -1 b alakohta (uusi)
Asetus (EU) N:o 904/2010
17 artikla – 1 kohta – f alakohta
	

	Nykyinen teksti
	Tarkistus

	
	-1 b)	Korvataan 17 artiklan 1 kohdan f alakohta seuraavasti:

	f)	direktiivin 2006/112/EY 143 artiklan 2 kohdan a ja b alakohdan mukaisesti keräämänsä tiedot sekä alkuperämaa, määrämaa, tavaran koodi, valuutta, kokonaissumma, valuuttakurssi, tavaran hinta ja nettopaino;
	”f)	jäsenvaltioiden tulliviranomaisten keräämät tiedot kaikesta sellaisesta tavaroiden tuonnista, jonka osalta haetaan tuonnin yhteydessä vapautusta arvonlisäverosta, maksunlykkäystä tai erityistä kirjanpitojärjestelmää, myös direktiivin 2006/112/EY 143 artiklan 1 kohdan d alakohdan (tullimenettely 42/63) nojalla, kyseisen direktiivin 369 l–369 x artiklalla perustetun tuontia koskeva arvonlisäveron erityisjärjestelmän ja kaikkien muiden tuontimenettelyjen mukaisesti, joissa arvonlisäveron tilittämistä koskeva velvollisuus siirretään määräjäsenvaltiolle, ja jotka rajoitetaan seuraaviin tietoelementteihin:

	
	i)	tuonti-ilmoituksen tunniste;

	
	ii)	tuojan arvonlisäverotunniste tai, tapauksen mukaan, tullille ilmoitettu IOSS-tunniste;

	
	iii)	määräjäsenvaltiossa olevan asiakkaan arvonlisäverotunniste, jos se on saatavilla;

	
	iv)	tavaroiden ilmoitettu tullausarvo;

	
	v)	tavaroiden ilmoitettu alkuperämaa; sekä

	
	vi)	tullimenettelyn koodi, myös tapauksissa, joissa tavaroihin sovelletaan asetuksen (EU) N:o 952/2013 166 artiklan mukaista yksinkertaistettua tuontimenettelyä.”



Tarkistus 19
Ehdotus asetukseksi
1 artikla – 1 kohta – 3 alakohta
Asetus (EU) N:o 904/2010
24 k artikla – 1 a kohta
	

	Komission teksti
	Tarkistus

	”1 a.	EPPO ja OLAF saavat pääsyn VIES-keskusjärjestelmän tietoihin 49 a ja 49 b artiklassa vahvistettujen rajoitusten ja sääntöjen mukaisesti.”
	”1 a.	EPPO ja OLAF saavat pääsyn VIES-keskusjärjestelmän tietoihin luottamuksellisuuden takaavan suojatun, keskitetyn rajapinnan kautta 49 a ja 49 b artiklassa vahvistettujen rajoitusten ja sääntöjen mukaisesti.”



Tarkistus 20
Ehdotus asetukseksi
1 artikla – 1 kohta – 4 alakohta
Asetus (EU) N:o 904/2010
36 artikla – 2 a kohta
	

	Komission teksti
	Tarkistus

	2 a.	Eurofiscin työalakoordinaattoreiden on toimitettava EPPOlle neuvoston asetuksen (EU) 2017/1939* 24 artiklan 1 kohdan mukaisesti EPPOon osallistuvien jäsenvaltioiden osalta ja tämän artiklan mukaisesti muiden jäsenvaltioiden osalta ilman aiheetonta viivytystä kaikki tämän asetuksen nojalla toimitettuihin tai kerättyihin tietoihin perustuvat viitteet epäillyistä rajatylittävistä arvonlisäveropetoksista, joiden osalta EPPO voisi käyttää toimivaltaansa.
	2 a.	Eurofiscin työalakoordinaattoreiden on toimitettava EPPOlle neuvoston asetuksen (EU) 2017/1939* 24 artiklan 1 kohdan mukaisesti EPPOon osallistuvien jäsenvaltioiden osalta ja tämän artiklan mukaisesti muiden jäsenvaltioiden osalta ilman aiheetonta viivytystä kaikki tämän asetuksen nojalla toimitettuihin tai kerättyihin tietoihin perustuvat viitteet epäillyistä rajatylittävistä arvonlisäveropetoksista, joiden osalta EPPO voisi käyttää toimivaltaansa. Eurofiscin työalakoordinaattorit ilmoittavat EPPOlle tarvittavat tiedot, jotta se voi arvioida, käyttääkö se toimivaltaansa, jos tällainen tietojen ilmoittaminen on tarpeen ja oikeasuhteista, EPPOn toimeksiannon mukaista ja noudattaa kaikin tavoin unionin tietosuojalainsäädäntöä.



Tarkistus 21
Ehdotus asetukseksi
1 artikla – 1 kohta – 4 alakohta
Asetus (EU) N:o 904/2010
36 artikla – 2 c kohta
	

	Komission teksti
	Tarkistus

	2 c.	Eurofiscin työalakoordinaattorien on Euroopan parlamentin ja neuvoston asetuksen (EU, Euratom) N:o 883/2013** 8 artiklan 2 ja 3 kohdan mukaisesti toimitettava viipymättä OLAFille kaikki jäsenvaltioilta saatuihin tämän asetuksen nojalla toimitettuihin tai kerättyihin tietoihin perustuvat viitteet epäillyistä rajatylittävistä arvonlisäveropetoksista, jotta OLAF voi harkita asianmukaisia toimia toimeksiantonsa mukaisesti.
	2 c.	Eurofiscin työalakoordinaattorien on Euroopan parlamentin ja neuvoston asetuksen (EU, Euratom) N:o 883/2013** 8 artiklan 2 ja 3 kohdan mukaisesti toimitettava viipymättä OLAFille kaikki jäsenvaltioilta saatuihin tämän asetuksen nojalla toimitettuihin tai kerättyihin tietoihin perustuvat viitteet epäillyistä rajatylittävistä arvonlisäveropetoksista, jotta OLAF voi harkita asianmukaisia toimia toimeksiantonsa mukaisesti ja vältetään OLAFin ja EPPOn tutkintatoimien päällekkäisyys. Eurofiscin työalakoordinaattoreiden on toimitettava OLAFille tiedot, jotka tarvitaan, jotta OLAF voi arvioida, olisiko sen käytettävä toimivaltaansa.



Tarkistus 22
Ehdotus asetukseksi
1 artikla – 1 kohta – 4 alakohta
Asetus (EU) N:o 904/2010
36 artikla – 2 d kohta
	

	Komission teksti
	Tarkistus

	2 d.	Eurofiscin työalakoordinaattorien on asetuksen (EU, Euratom) N:o 883/2013 8 artiklan 2 ja 3 kohdan mukaisesti ja OLAFin pyynnöstä toimitettava OLAFille kaikki jäsenvaltioilta saadut tämän asetuksen nojalla toimitetut tai kerätyt tiedot rajatylittävistä arvonlisäveropetoksista, jotta OLAF voi harkita asianmukaisia toimia toimeksiantonsa mukaisesti.
	2 d.	Eurofiscin työalakoordinaattorien on asetuksen (EU, Euratom) N:o 883/2013 8 artiklan 2 ja 3 kohdan mukaisesti ja OLAFin pyynnöstä toimitettava OLAFille kaikki jäsenvaltioilta saadut tämän asetuksen nojalla toimitetut tai kerätyt asiaan liittyvät tiedot rajatylittävistä arvonlisäveropetoksista, jotta OLAF voi harkita asianmukaisia toimia toimeksiantonsa mukaisesti.



Tarkistus 23
Ehdotus asetukseksi
1 artikla – 1 kohta – 5 alakohta
Asetus (EU) N:o 904/2010
49 a artikla – 1 kohta – johdantokappale
	

	Komission teksti
	Tarkistus

	1.	Jäsenvaltioiden toimivaltaisten viranomaisten on annettava EPPOlle keskitetty mahdollisuus tehdä kohdennettuja hakuja seuraavista tiedoista tämän kuitenkaan rajoittamatta asetuksen (EU) 2017/1939 43 artiklan soveltamista:
	1.	Jäsenvaltioiden toimivaltaisten viranomaisten on annettava EPPOlle keskitetty mahdollisuus tehdä kohdennettuja hakuja toimivaltansa puitteissa seuraavista tarvittavista tiedoista tämän kuitenkaan rajoittamatta asetuksen (EU) 2017/1939 43 artiklan soveltamista:



Tarkistus 24
Ehdotus asetukseksi
1 artikla – 1 kohta – 5 alakohta
Asetus (EU) N:o 904/2010
49 a artikla – 1 kohta – b alakohta
	

	Komission teksti
	Tarkistus

	b)	syyskuun 1 päivästä 2026 alkaen tämän asetuksen 17 artiklan 1 kohdan e ja f alakohdassa tarkoitetut tiedot;
	b)	syyskuun 1 päivästä 2026 alkaen tämän asetuksen 17 artiklan 1 kohdan e ja f alakohdassa tarkoitetut tiedot, mukaan lukien mahdolliset muut tietoelementit, jotka on tallennettu tämän asetuksen 17 artiklan 1 kohdan f alakohdan mukaisesti;


Tarkistus 25
Ehdotus asetukseksi
1 artikla – 1 kohta – 5 alakohta
Asetus (EU) N:o 904/2010
49 a artikla – 1 a kohta (uusi)
	

	Komission teksti
	Tarkistus

	
	1 a.	Edellä 1 kohdassa tarkoitettu pääsy voidaan myöntää ainoastaan asetuksen (EU) 2017/1939 4 artiklan soveltamisalaan kuuluvien epäiltyjen rikosten aktiivista tutkimista tai niihin osallisten syytteeseenpanoa varten, ja se on suunniteltava ja sitä on käytettävä siten, että estetään kohdentamattomat haut tai pääsy tietoihin, jotka eivät liity johonkin konkreettiseen tapaukseen. Jotta tietosuojaperiaatteet voidaan turvata, järjestelmän rakenteen ja operatiivisten protokollien on nimenomaisesti kiellettävä kaikenlainen tiettyyn tutkintaan liittymätön keinotteleva tiedonlouhinta, valikoimaton tietojen poiminta, yleishaut ja automaattinen profilointi.



Tarkistus 26
Ehdotus asetukseksi
1 artikla – 1 kohta – 5 alakohta
Asetus (EU) N:o 904/2010
49 a artikla – 1 b kohta (uusi)
	

	Komission teksti
	Tarkistus

	
	1 b.	Edellä 1 kohdassa tarkoitettuun keskitettyyn pääsyyn sovelletaan asianmukaisia teknisiä ja organisatorisia toimenpiteitä, joilla varmistetaan, että kukin pääsy on yhdistettävissä tiettyyn tutkintaan tai syytteeseenpanoon ja tunnistautuneeseen valtuutettuun käyttäjään. Tällaisista pääsyistä on pidettävä kirjaa siten, että ne voidaan todentaa tehokkaasti jälkikäteen.



Tarkistus 27
Ehdotus asetukseksi
1 artikla – 1 kohta – 5 alakohta
Asetus (EU) N:o 904/2010
49 a artikla – 3 kohta
	

	Komission teksti
	Tarkistus

	3.	Tämä keskitetty pääsy annetaan keskitetyn asiointipisteen kautta kaikkiin tutkintaa koskeviin tietoihin, vaikka kyseiset tiedot koskisivat useita jäsenvaltioita.
	3.	Tämä keskitetty pääsy annetaan keskitetyn asiointipisteen kautta kaikkiin tutkintaa koskeviin tietoihin, vaikka kyseiset tiedot koskisivat useita jäsenvaltioita. Kyseisellä järjestelmällä on varmistettava kokonaisvaltainen jäljitettävyys ja kaikkien hakujen kirjautuminen, ja sitä on tuettava tehokkaat jälkitarkastusmekanismit mahdollistavien suojattujen tiedonvälittämiskanavien ja kattavan tiedonkeruun avulla.



Tarkistus 28
Ehdotus asetukseksi
1 artikla – 1 kohta – 5 alakohta
Asetus (EU) N:o 904/2010
49 a artikla – 3 a kohta (uusi)
	

	Komission teksti
	Tarkistus

	
	3 a.	EPPO julkaisee vuosittain tilastot tämän asetuksen nojalla myönnetyn keskitetyn pääsyn käytöstä, mukaan lukien tehtyjen kyselyjen lukumäärä, niiden tutkimusten lukumäärä, joissa tällainen pääsy edisti asian käsittelyä, sekä niiden tapausten lukumäärä, joissa pääsy tietoihin todettiin merkityksettömäksi ja poistettiin. Nämä tilastot sisällytetään EPPOn Euroopan parlamentille toimittamiin vuotuisiin kertomuksiin. Tutkimuksia koskevien säännösten mukaisesti tällaiset tiedot on poistettava asianmukaisesti, jotta voidaan varmistaa luottamuksellisuus ja tutkimusten asianmukainen suorittaminen.


Tarkistus 29
Ehdotus asetukseksi
1 artikla – 1 kohta – 5 alakohta
Asetus (EU) N:o 904/2010
49 a artikla – 4 kohta – 1 alakohta – a alakohta
	

	Komission teksti
	Tarkistus

	a)	tekniset yksityiskohdat, jotka koskevat keskitettyä pääsyä tämän artiklan 1 kohdassa tarkoitettuihin tietoihin, mukaan lukien luettelo tietoluokista, joista kohdennetut haut voidaan tehdä;
	a)	tekniset yksityiskohdat, jotka koskevat keskitettyä pääsyä tämän artiklan 1 kohdassa tarkoitettuihin tietoihin, mukaan lukien luettelo tietoluokista, joista kohdennetut haut voidaan tehdä, sekä ennaltaehkäisevät mekanismit kohdentamattomien hakujen estämiseksi;



Tarkistus 30
Ehdotus asetukseksi
1 artikla – 1 kohta – 5 alakohta
Asetus (EU) N:o 904/2010
49 a artikla – 5 kohta
	

	Komission teksti
	Tarkistus

	5.	EPPO vastaa kustannuksista, joita aiheutuu suojatun pääsyn tämän artiklan 1 kohdassa tarkoitettuihin tietoihin mahdollistavien infrastruktuurin ja teknisten välineiden perustamisesta, käytöstä ja ylläpidosta.
	Poistetaan.



Tarkistus 31
Ehdotus asetukseksi
1 artikla – 1 kohta – 5 alakohta
Asetus (EU) N:o 904/2010
49 a artikla – 5 a kohta (uusi)
	

	Komission teksti
	Tarkistus

	
	5 a.	Kaikki käyttäjät velvoitetaan noudattamaan tässä asetuksessa säädettyjä luottamuksellisuutta koskevia sääntöjä. Tietojenvaihtomenettelyissä ja tietoihin pääsyssä on noudatettava Euroopan parlamentin ja neuvoston asetuksia (EU) 2016/679 ja (EU) 2018/1725 sekä Euroopan unionin perusoikeuskirjaa.



Tarkistus 32
Ehdotus asetukseksi
1 artikla – 1 kohta – 5 alakohta
 Asetus (EU) N:o 904/2010
49 a artikla – 5 b kohta (uusi)
	

	Komission teksti
	Tarkistus

	
	5 b.	Edellä 1 kohdassa tarkoitetut keskitetyn pääsyn mahdollistavat järjestelmät on suunniteltava siten, että varmistetaan täysi yhteentoimivuus asiaankuuluvien unionin elinten käyttämien järjestelmien kanssa, jotta voidaan helpottaa tehokasta ja suojattua tietojenvaihtoa ja vähentää hallinnollista rasitetta.



Tarkistus 33
Ehdotus asetukseksi
1 artikla – 1 kohta – 5 alakohta
 Asetus (EU) N:o 904/2010
49 a artikla – 5 c kohta (uusi)
	

	Komission teksti
	Tarkistus

	
	5 c.	Komissio arvioi tiiviissä yhteistyössä EPPOn kanssa, onko unionin lisärahoitus tarpeen yhteentoimivien tietojärjestelmien, digitaalisten välineiden ja erikoistuneen henkilöstön kehittämisen tukemiseksi.



Tarkistus 34
Ehdotus asetukseksi
1 artikla – 1 kohta – 5 alakohta
 Asetus (EU) N:o 904/2010
49 a artikla – 5 d kohta (uusi)
	

	Komission teksti
	Tarkistus

	
	5 d.	Jos EPPO vastaanottaa tulliviranomaisten 13 a artiklan nojalla oma-aloitteisesti toimittamien tietojen mukana henkilötietoja, sovelletaan seuraavia sääntöjä:

	
	a)	tietoja voidaan käsitellä ainoastaan sen arvioimiseksi, aloitetaanko EPPOn toimivaltuuksien puitteissa tutkinta asetuksen (EU) 2017/1939 4 artiklan mukaisesti, tai tällaisen tutkinnan suorittamiseksi;

	
	b)	jos EPPO toteaa 90 päivän kuluessa tietojen vastaanottamisesta, että tiedot eivät ole merkityksellisiä minkään sen toimivaltuuksiin kuuluvan tutkinnan kannalta, se poistaa tiedot ja ilmoittaa asiasta tiedot toimittaneelle viranomaiselle;

	
	c)	jos toimitettujen tietojen perusteella aloitetaan tutkinta, se on annettava tiedoksi tiedot toimittaneelle tulliviranomaiselle, jolle on tarjottava mahdollisuus ilmoittaa arviostaan EPPOlle ja Euroopan tietosuojavaltuutetulle, jos se katsoo, että käsittely ylittää sen, mikä on tarpeen;

	
	d)	tietosuojan osalta sovelletaan asetuksen (EU) 2017/1939 VIII luvun tietosuojasääntöjä.”


Tarkistus 35
Ehdotus asetukseksi
1 artikla – 1 kohta – 5 alakohta
Asetus (EU) N:o 904/2010
49 b artikla – 1 kohta – johdantokappale
	

	Komission teksti
	Tarkistus

	1.	Jäsenvaltioiden toimivaltaisten viranomaisten on annettava OLAFille keskitetty mahdollisuus tehdä kohdennettuja hakuja seuraavista tiedoista:
	1.	Jäsenvaltioiden toimivaltaisten viranomaisten on annettava OLAFille keskitetty mahdollisuus tehdä kohdennettuja hakuja seuraavista tiedoista rajoittuen siihen, mikä on ehdottoman välttämätöntä sen toimeksiannon suorittamisen kannalta:



Tarkistus 36
Ehdotus asetukseksi
1 artikla – 1 kohta – 5 alakohta
Asetus (EU) N:o 904/2010
49 b artikla – 1 kohta – b alakohta
	

	Komission teksti
	Tarkistus

	b)	syyskuun 1 päivästä 2026 alkaen tämän asetuksen 17 artiklan 1 kohdan e ja f alakohdassa tarkoitetut tiedot;
	b)	syyskuun 1 päivästä 2026 alkaen tämän asetuksen 17 artiklan 1 kohdan e ja f alakohdassa tarkoitetut tiedot, mukaan lukien mahdolliset muut tietoelementit, jotka on tallennettu 17 artiklan 1 kohdan f alakohdan mukaisesti;


Tarkistus 37
Ehdotus asetukseksi
1 artikla – 1 kohta – 5 alakohta
Asetus (EU) N:o 904/2010
49 b artikla – 2 a kohta (uusi)
	

	Komission teksti
	Tarkistus

	
	2 a.	Edellä 1 kohdassa tarkoitettu keskitetty pääsy on suunniteltava ja sitä on käytettävä siten, että OLAFille annetaan keskitetty ja tutkimuskohtainen pääsy niin, että kohdentamattomia hakuja ei voi suorittaa eikä päästä muihin tietoihin, kuin niihin joita se tarvitsee aloittaakseen ja suorittaakseen tutkimuksia, joilla tuetaan rajatylittävien arvonlisäveropetosten havaitsemista ja ehkäisemistä asetuksen (EU, Euratom) N:o 883/2013 1 artiklan 1 kohdan mukaisesti Tällainen pääsy ei saa mahdollistaa valikoimatonta tietojen poimintaa, yleistä valvontaa tai automaattista profilointia, joka ei liity tiettyyn hallinnolliseen tutkintaan.



Tarkistus 38
Ehdotus asetukseksi
1 artikla – 1 kohta – 5 alakohta
Asetus (EU) N:o 904/2010
49 b artikla – 2 b kohta (uusi)
	

	Komission teksti
	Tarkistus

	
	2 b.	Edellä 1 kohdassa tarkoitettuun keskitettyyn pääsyyn sovelletaan asianmukaisia teknisiä ja organisatorisia toimenpiteitä, joilla varmistetaan, että kukin pääsy on yhdistettävissä tiettyyn tutkintaan ja tunnistautuneeseen valtuutettuun käyttäjään. Tällaisista pääsyistä on pidettävä kirjaa siten, että ne voidaan todentaa tehokkaasti jälkikäteen.



Tarkistus 39
Ehdotus asetukseksi
1 artikla – 1 kohta – 5 alakohta
Asetus (EU) N:o 904/2010
49 b artikla – 3 kohta
	

	Komission teksti
	Tarkistus

	3.	Tämä keskitetty pääsy annetaan keskitetyn asiointipisteen kautta kaikkiin tutkintaa koskeviin tietoihin, vaikka kyseiset tiedot koskisivat useita jäsenvaltioita.
	3.	Tämä keskitetty pääsy annetaan keskitetyn asiointipisteen kautta kaikkiin tutkintaa koskeviin tietoihin, vaikka kyseiset tiedot koskisivat useita jäsenvaltioita. Kyseisessä järjestelmässä on varmistettava hakujen kokonaisvaltainen jäljitettävyys ja kirjaaminen, ja niiden tukena on oltava kattavat tiedot, jotka mahdollistavat tehokkaat jälkikäteen suoritettavan todentamisen mekanismit.



Tarkistus 40
Ehdotus asetukseksi
1 artikla – 1 kohta – 5 alakohta
Asetus (EU) N:o 904/2010
49 b artikla – 3 a kohta (uusi)
	

	Komission teksti
	Tarkistus

	
	3 a.	OLAF julkaisee vuosittain tilastot tämän asetuksen nojalla myönnetyn keskitetyn pääsyn käytöstä, mukaan lukien tehtyjen kyselyjen lukumäärä, niiden tutkimusten lukumäärä, joissa tällainen pääsy edisti asian käsittelyä, sekä niiden tapausten lukumäärä, joissa pääsy tietoihin todettiin merkityksettömäksi ja poistettiin. Nämä tilastot sisällytetään OLAFin Euroopan parlamentille toimittamiin vuotuisiin kertomuksiin. Tutkimuksia koskevien säännösten mukaisesti tällaiset tiedot on poistettava asianmukaisesti, jotta voidaan varmistaa luottamuksellisuus ja tutkimusten asianmukainen suorittaminen.


Tarkistus 41
Ehdotus asetukseksi
1 artikla – 1 kohta – 5 alakohta
Asetus (EU) N:o 904/2010
49 b artikla – 4 kohta – 1 alakohta – a alakohta
	

	Komission teksti
	Tarkistus

	a)	tekniset yksityiskohdat, jotka koskevat keskitettyä pääsyä tämän artiklan 1 kohdassa tarkoitettuihin tietoihin, mukaan lukien luettelo tietoluokista, joista kohdennetut haut voidaan tehdä;
	a)	tekniset yksityiskohdat, jotka koskevat keskitettyä pääsyä tämän artiklan 1 kohdassa tarkoitettuihin tietoihin, mukaan lukien luettelo tietoluokista, joista kohdennetut haut voidaan tehdä, sekä ennaltaehkäisevä mekanismi kohdentamattomien hakujen estämiseksi;



Tarkistus 42
Ehdotus asetukseksi
1 artikla – 1 kohta – 5 alakohta
Asetus (EU) N:o 904/2010
49 b artikla – 5 kohta
	

	Komission teksti
	Tarkistus

	5.	OLAF vastaa kustannuksista, joita aiheutuu suojatun pääsyn tämän artiklan 1 kohdassa tarkoitettuihin tietoihin mahdollistavien infrastruktuurin ja teknisten välineiden perustamisesta, käytöstä ja ylläpidosta.”
	Poistetaan.



Tarkistus 43
Ehdotus asetukseksi
1 artikla – 1 kohta – 5 alakohta
Asetus (EU) N:o 904/2010
49 b artikla – 5 a kohta (uusi)
	

	Komission teksti
	Tarkistus

	
	5 a.	Kaikki käyttäjät velvoitetaan noudattamaan tässä asetuksessa säädettyjä luottamuksellisuutta koskevia sääntöjä. Tietojenvaihtomenettelyissä ja tietoihin pääsyssä on noudatettava Euroopan parlamentin ja neuvoston asetuksia (EU) 2016/679 ja (EU) 2018/1725 sekä Euroopan unionin perusoikeuskirjaa.



Tarkistus 44
Ehdotus asetukseksi
1 artikla – 1 kohta – 5 alakohta
Asetus (EU) N:o 904/2010
49 b artikla – 5 b kohta (uusi)
	

	Komission teksti
	Tarkistus

	
	5 b.	Edellä 1 kohdassa tarkoitetut keskitetyn pääsyn mahdollistavat järjestelmät on suunniteltava siten, että varmistetaan täysi yhteentoimivuus asiaankuuluvien unionin elinten käyttämien järjestelmien kanssa, jotta voidaan helpottaa tehokasta ja suojattua tietojenvaihtoa ja vähentää hallinnollista rasitetta.



Tarkistus 45
Ehdotus asetukseksi
1 artikla – 1 kohta – 5 alakohta
Asetus (EU) N:o 904/2010
49 b artikla – 5 c kohta (uusi)
	

	Komission teksti
	Tarkistus

	
	5 c.	Komissio arvioi tiiviissä yhteistyössä OLAFin kanssa, onko unionin lisärahoitusta tarpeen yhteentoimivien tietojärjestelmien, digitaalisten välineiden ja erikoistuneen henkilöstön kehittämisen tukemiseksi.



Tarkistus 46
Ehdotus asetukseksi
1 artikla – 1 kohta – 5 alakohta
Asetus (EU) N:o 904/2010
49 b artikla – 5 d kohta (uusi)
	

	Komission teksti
	Tarkistus

	
	5 d.	Jos OLAF vastaanottaa tulliviranomaisten 13 a artiklan nojalla oma-aloitteisesti toimittamien tietojen mukana henkilötietoja, sovelletaan seuraavia sääntöjä:

	
	a)	tietoja voidaan käsitellä ainoastaan sen arvioimiseksi, aloitetaanko OLAFin toimivaltuuksien puitteissa tutkinta asetuksen (EU, Euratom) N:o 883/2013 1 artiklan 1 kohdan mukaisesti, tai tällaisen tutkinnan suorittamiseksi;

	
	b)	jos OLAF toteaa 60 päivän kuluessa tietojen vastaanottamisesta, että tiedot eivät ole merkityksellisiä minkään sen toimivaltuuksiin kuuluvan tutkinnan kannalta, se poistaa tiedot ja ilmoittaa asiasta tiedot toimittaneelle viranomaiselle;

	
	c)	jos toimitettujen tietojen perusteella aloitetaan tutkinta, se on annettava tiedoksi tiedot toimittaneelle tulliviranomaiselle, jolle on tarjottava mahdollisuus ilmoittaa arviostaan OLAFille ja Euroopan tietosuojavaltuutetulle, jos se katsoo, että käsittely ylittää sen, mikä on tarpeen;

	
	d)	tietosuojan osalta sovelletaan asetuksen (EU) 2018/1725 VIII luvun tietosuojasääntöjä. OLAF soveltaa tämän kohdan nojalla myönnettyyn pääsyyn asetuksen (EU, Euratom) N:o 883/2013 5 artiklan mukaisia sisäisiä valtuutusvaatimuksia.”



Tarkistus 47
Ehdotus asetukseksi
1 artikla – 1 kohta – 5 a alakohta (uusi)
Asetus (EU) N:o 904/2010
59 artikla – 1 kohta
	

	Nykyinen teksti
	Tarkistus

	
	5 a)	korvataan 59 artiklan 1 kohta seuraavasti:

	1.	1. Komissio antaa viimeistään 1 päivänä marraskuuta 2013 ja sen jälkeen joka viides vuosi Euroopan parlamentille ja neuvostolle kertomuksen tämän asetuksen soveltamisesta.
	”1.	Komissio antaa joka kolmas vuosi ... päivästä ...kuuta ... [tämän asetuksen voimaantulopäivä] alkaen Euroopan parlamentille, neuvostolle ja Euroopan tilintarkastustuomioistuimelle tämän asetuksen soveltamista koskevan kertomuksen, joka perustuu EPPOn, OLAFin ja Eurofiscin toimittamiin kertomuksiin. Kertomuksessa arvioidaan erityisesti

	
	a)	EPPOn ja OLAFin suoran VIES-, Surveillance- ja CESOP-järjestelmiin pääsyn operatiivista tehokkuutta, mukaan lukien keskimääräinen pääsyn saamiseen kuluva aika, merkittävästi edenneiden tutkintojen määrä ja syytteeseenpanojen tai hallinnollisten toimien tulokset;

	
	b)	pääsyä ja tietojen toimittamista koskevan kehyksen yhdenmukaisuutta muiden tarkistetun petostentorjuntajärjestelmän osana hyväksyttyjen välineiden kanssa, mukaan lukien toimenpiteet, jotka liittyvät Eurofiscin valmiuksiin, CESOP-järjestelmän hallinnointiin, veroedustajia koskevaan yhdenmukaistamiseen ja seuraamusten lähentämiseen;

	
	c)	edellä 13 a artiklassa säädetyn oma-aloitteisen toimittamisen mekanismin toimivuutta ja oikea-aikaisuutta, mukaan lukien tulli- ja arvonlisäveroviranomaisten kansalliset koordinointijärjestelyt;

	
	d)	täytäntöönpanon tuloksia jäsenvaltioissa, jotka eivät osallistu EPPOn toimintaan, ja sitä, onko petostentorjuntajärjestelmän tarkistuksen yhteydessä perustettu vastaavia mekanismeja;

	
	e)	tällä asetuksella käyttöön otetun tietojenvaihdon ja käyttöoikeuksien välittömänä seurauksena kannettujen tai säilytettyjen unionin arvonlisäverotulojen ja niihin liittyvien tullitulojen arvioituja määriä; sekä

	
	f)	tämän asetuksen vaikutusta täytäntöönpanon valvonnan tulosten lähentymiseen jäsenvaltioissa, myös siltä osin kuin on kyse mahdollisuudesta kehittää unionin tasolla menetelmä, jolla mitataan kantamatta jääneitä tullituloja ja joka on verrattavissa komission vuosittain julkaisemaan arvonlisäverovajetta koskevaan indikaattoriin.

	
	Jos kertomuksessa havaitaan jatkuvia puutteita tämän asetuksen soveltamisessa, komissio esittää kuuden kuukauden kuluessa kertomuksen julkaisemisesta Euroopan parlamentille ja neuvostolle ehdotuksia korjaaviksi toimiksi.”

